tomron87/hebrew-wikipedia-sentences-corpus huggingface dataset:
חברת מילה ממצבת את עצמה בקצה העליון והיוקרתי של שוק המכשירים הביתיים.
המוטו של מילה בגרמנית הוא Immer Besser, כלומר "תמיד טוב יותר".
החברה גם משתמשת בסיסמה "כל דבר אחר הוא פשרה".
בהולנד סיסמתה היא Er is geen betere כלומר "אין טוב יותר".
החל משנת 2009/2008 מממנת חברת Miele ומוציאה לאור את מדריך מילה למסעדות הטובות באסיה.
Milagro (בספרדית: נס), הוא אלבום האולפן ה-17 של להקת סנטנה.
לאחר 22 שנה של שיתוף פעולה עם חברת התקליטים קולומביה רקורדס, היה זה האלבום הראשון שהופק על ידי חברה אחרת.
האלבום לא זכה להצלחה מסחרית רבה, ודורג במקום ה-102 במצעד הבילבורד 200 של שנת 1992.
צ'סטר תומפסון - קלידים ושירה
וואלפרדו רייס - תופים וכלי הקשה
ראול ראקוו - תופי קונגה טימבלס ושירה
קארל פראזו - תופי בונגו, טימבלס, ושירה
הוא שיר של זמר הפופ הבריטי רובי ויליאמס, מתוך אלבומו השני, I've Been Expecting You.
השיר יצא כסינגל ראשון מהאלבום ב-7 בספטמבר 1998, דרך חברת קרייסליס רקורדס.
בארצות הברית ובקנדה, יצא השיר כסינגל המוביל מתוך אלבום The Ego Has Landed.
השיר כולל מוטיבים משירו של ג'ון בארי "You Only Live Twice", שהיה שיר הנושא של סרטו של ג'יימס בונד, שנקרא בשם זהה.
השיר היה לשיר הראשון של ויליאמס שהגיע למקום הראשון במצעד הסינגלים הבריטי, ואף הגיע למספר השמעות רב בקנדה ובארצות הברית, שם הגיע בשיאו למקום ה-72.
השיר היה השיר ה-30 הנמכר ביותר בבריטניה ב-1998.
, הושפע משיר הנושא של הסרט You Only Love Twice (ג'יימס בונד), של ג'ון בארי.
על פי ויליאמס, השיר נכתב באסם באזור כפרי.
עם יציאתו של השיר, הוא נכנס אל מצעדי הפזמונים ברוב מצעדי אירופה.
השיר הגיע למקום הראשון במצעד האירי, ובמצעד הבריטי, שם הגיע למעמד זהב.
עם כניסתו למצעד הסינגלים הבריטי, דחק השיר את השיר "Bootie Call" של אול סיינטס, מה שהיה אירוני במקצת, בהתחשב בעבודה שוויליאמס היה הארוס של ניקול אפלטון, חברת הלהקה, באותה העת.
בנוסף, השיר הגיע לעשרים הגדולים בעוד תשעה מצעדי פזמונים בעולם.
השיר גם היה לשיר הראשון של ויליאמס שנכנס אל מצעד הבילבורד הוט 100, ונחשב להצלחה העולמית הראשונה של ויליאמס.
השיר הוא השיר השלישי הנמכר ביותר של ויליאמס בכל הזמנים, עם מכירות של כ-480,000 עותקים.
Mike and ike הוא מותג אמריקני של סוכריות ג'לי בטעמי פירות.
הסוכריות יוצרו לראשונה ב-1940 על ידי חברת "Just Born", חברה משפחתית שנוסדה בשנת 1923 וממוקמת בעיר בית לחם שבפנסילבניה, ארצות הברית.
מייק אנד אייק הן סוכריות אליפטיות צמיגיות בטעמי פירות בצבעים וטעמים שונים, כולל דובדבן, תפוז, הסוכריות כשרות.
כיום מייצרת החברה גרסאות נוספות של הממתק, למשל "ג'ולי ג'ו" (טעם ענבים), "איטליין אייס" (טעם סורבה איטלקי בטעמי פירות) וגרסאות עונתיות שונות.
לאורך השנים זכה הממתק לפופולריות בארצות הברית.
הוא הוזכר בסדרות טלוויזיה שונות, בהן "כולם אוהבים את ריימונד", "איש משפחה", "האנה מונטנה", "13 סיבות" ו"ללא גבולות".
Midori הוא דפדפן אינטרנט אשר נועד להיות מהיר וקל.
הוא משתמש במנוע פריסת תצוגה מסוג WebKit עם GTK+.
מידורי מגיע כחלק מסביבת שולחן העבודה Xfce, ובמספר הפצות לינוקס הוא משמש כדפדפן ברירת המחדל.
הדפדפן מופץ תחת הרישיון הציבורי הכללי המוקטן של גנו (GNU LGPL) גרסה 2.1.
Gecko משמשת כתוכנת רינדור מאז 2023.
הסיבה לכך היא שהוא מבוסס על הדפדפן החדש מבוסס Firefox, Floorp.
מידורי שואף להיות דפדפן מהיר וקל, אך גם נוח ופשוט לשימוש.
לכן, מלבד השילוב בין גרסה 2 וגרסה 3 של GTK+ ועיבוד מהיר עם WebKit, הדפדפן מביא איתו את התכונות הנפוצות הבאות:
התאמה אישית לממשק המשתמש, הניתן להרחבה
תמיכה בהתקנים ניידים באמצעות Maemo
אפשרות לתוספים והרחבות, ומספר תוספים מובנים:
מידורי אף עבר את מבחן Acid3.
מידורי הגדירה את דקדקגו כברירת המחדל של מנוע החיפוש.
Midnite Vultures הוא אלבומו השביעי של האמן האמריקאי בק אשר יצא לאור בנובמבר 1999 על ידי חברת התקליטים גפן.
למרות דמיונו לאלבומיו הקודמים בו בק חקר סגנונות רבים, Midnite Vultures לא זכה להצלחה דומה שלה זכה אלבום פריצת הדרך שלו Odelay, למרות שמבחינה ביקורתית ומסחרית הוא התקבל היטב.
מבחינה מוזיקלית האלבום מכיל סגנונות מגוונים, כדוגמת Funk, סול, מוזיקה אלקטרונית וסינת'פופ.
Mii הן הדמויות המייצגות את השחקנים בקונסולות המשחקים השונות של נינטנדו.
הפעם הראשונה בהם דמויות ה-Mii היוו חלק חשוב הייתה עם יציאתו של נינטנדו Wii, בו יכלו השחקים לייצר דמויות Mii בעזרת שימוש ביישום "ערוץ הMii" .
בקונסולת המשחק Wii הייתה נגישות רבה לדמויות Mii, וברוב המשחקים החברתיים של נינטנדו (מריו קארט, Wii Sports וכדומה) היה ניתן להשתמש בהם.
עם זאת משחקים רבים לא השתמשו בדמויות הMii.
ביישום ערוץ הMii השחקנים יכלו ליצור דמויות תוך שימוש במגוון סוגי עיניים, פנים, תסרוקות, אפים, פיות ועוד, ניתן היה גם לבחור את גובה הMii ואת צורתו הכללית (רזה, שמן).
לאחר מכן נתבקשו השחקנים לתת לMii שם חיבה, לבחור את צבעו האהוב (צבע החולצה שלו), וניתן היה לכתוב את תאריך יום הולדתו, את השחקן שיצר אותו והאם הוא מועדף.
נינטנדו 3DS הרחיב את אפשרויות בניית דמויות הMii, עם עוד תסרוקות, צבעי עור ופנים.
תוספת חשובה ב-3DS הייתה המצלמה, בה עשה שימוש על מנת לראות את השחקן, ולמצוא לו דמות Mii דומה, מהרגע שהשחקן הסכים לדמות ה-Mii שנבחרה, הוא יכול לשנות אותה איך שרצה.
קונסולת ה-Wii U מאפשרת אף היא מגוון רחב של יצירת דמויות Mii, כנינטנדו 3DS, וניתן להעביר את הדמויות ביניהם.
בWii U דמויות Mii הן חלק גדול מהיישומים, שכן הדמות מייצגת את השחקן בפני העולם, הדמות מייצגת את השחקן ברשת החברתית החדשה "Miiverse" (שילוב של Mii וUniverse, כלומר: יקום דמויות הMii).
במשחק Nintendo Land השחקנים היחידים הם דמויות הMii, מחופשים לדמויות המפורסמות של נינטנדו, שם ניתן לשחק עם חברים נוספים בעלי Wii U ברחבי העולם באמצעות המרשתת.
בקונסולת הNintendo Switch התאפשר ליצור Mii, אך הדמות משמשת הרבה פחות במשחקים.
ניתן להשתמש בMii כתמונת הפרופיל למשתמש בNintendo Switch וצריך ליצור Mii למשתמש My Nintendo.
כמו כן ניתן לשחק בתור Mii לבחירתך במשחקים "Super Smash Bros Ultimate" ו"Mario Kart 8 Deluxe" אך ניתן לעשות כך גם במשחקים קודמים של הסדרות.
Midori (תעתיק עברי מידורי) היה שם הקוד למערכת הפעלה שפותחה על ידי מיקרוסופט, תוך שיתוף פעולה עם מיקרוסופט מחקר.
היא תוארה כמערכת המיועדת ליישום מסחרי על בסיס מערכת ההפעלה Singularity, מיזם מחקרי שהחל בשנת 2003 כדי לבנות מערכת הפעלה שנועדה לפעול באופן מקבילי, ויכולה להריץ תוכניות נפרדות בצמתים מרובים במקביל.
תכונה נוספת להגברת בטיחות המערכת, היא הפעלת תוכניות במודל ארגז חול
שם הקוד Midori נחשף לראשונה במצגת ה-PowerPoint ,תחת השם "CHESS: A systematic testing tool for concurrent software" (תרגום: "שחמט: כלי לבדיקה מערכתית לתוכנה מקבילית").
אזכור נוסף ל-Midori הופיע במצגת שהוצגה במהלך ועידת ה-OOPSLA 2012 באוקטובר 2012.
פיתוח מערכת ההפעלה הופסק במהלך שנת 2015 וחלק מעקרונותיו יושמו במיזמים אחרים של מיקרוסופט.
"Million Reasons" (בעברית: "מיליון סיבות") הוא הסינגל השני של זמרת הפופ אמריקאית ליידי גאגא, מתוך אלבום האולפן החמישי שלה, Joanne.
הסינגל פורסם בתחנות הרדיו ב-8 בנובמבר 2016, בתור הסינגל השני של האלבום ונכתב על ידי גאגא, הילרי לינדזי ומארק רונסון, והופק על ידי רונסון, גאגא, ובלאד פופ.
הסינגל עוסק בנושאים כמו שברון לב, ותקווה במהלך מערכת יחסים, כמו גם האמונה הדתית של גאגא, נושא בו עוסק הפזמון.
הסינגל זכה להצלחה רבה בעולם ובשיאו הגיע לעשירייה הראשונה של המצעדים בהונגריה, ניו זילנד, סלובקיה, שווייץ, ונצואלה וארצות הברית, ול-20 המקומות הראשונים בבלגיה, קנדה, איטליה, וסקוטלנד.
בארצות הברית מכר הסינגל מעל 1.1 מיליון עותקים והגיע לתואר פלטינה, ובכך הפך לסינגל ה-12 שלה שהגיע למעמד זה.
הווידאו קליפ לשיר ממשיך מהמקום בו הקליפ של הסינגל הקודם, "Perfect Illusion" הסתיים.
הוא מראה את גאגא שרה באולפן לבן, וגם שוכבת במדבר בוכה ולבסוף מגיעים חביריה ומעודדים אותה.
על מנת לקדם את השיר, גאגא ביצעה הופעות רבות שלו כגון, הכלילה אותו במיני סיבובו ההופעות, "Diva Bar Tour" בשנת 2016, הופיעה בתערוכת האופנה של ויקטוריה'ס סיקרט, במופע הסופרבול LI בשנת 2017, בפסטיבל "Coachella" ועוד.
בנוסף הוא משמש כשיר הסיום של סבב ההופעות של גאגא לקידום האלבום, "Joanne World Tour" שנמשך בין 2017–2018. השיר הועמד בקטגוריית "ביצוע סולו הפופ הטוב ביותר" בטקס פרסי גראמי ה-60.
את הקליפ לשיר ביימו רות הגובן ואנדריאה גלרדין.
גאגא הודיעה כי קליפ השיר יהיה המשך לקליפ הסינגל הקודם, "Perfect Illusion".
הקליפ פורסם ב-14 בדצמבר 2016, אחר הצהריים ב-MTV, וזמן קצר לאחר מכן הוא יצא ב-Vevo.
הקליפ מציג אותה שוכבת על פני המדבר בזמן השקיעה, ורכבי שטח שחורים שניגשים אליה מרחוק, כחלק מתוך סצנת הסיום של "Perfect Illusion".
לאחר מכן הצוות שלה יוצא אל רכבי השטח, ולוקח אותה כדי לצלם וידאו שבו היא מתכוננת לשיר את השיר.
כאשר היא מתחילה להתכונן, גאגא מבחינה בקופסה קטנה עם קשת על גבי השולחן שלה.
הווידאו נחתך למספר פלאשבקים — גאגא שרה באולפן לבן בזמן נגינה בגיטרה, ניצלת על ידי החברים שלה מן המדבר ופורצת בבכי.
לבסוף פותחת את הקופסה אשר חושפת בתוכה מחרוזת תפילה עם פתק שרשום בו "אני אוהבת אותך, אחותי".
מספר צפיות הקליפ עומדות, נכון ל-3 באפריל 2018, על יותר מ-126 מיליון באתרה הרשמי ב-VEVO וזהו הקליפ ה-14 שלה שעובר את ה-100 מיליון צפיות ביוטיוב.
גאגא ביצעה את השיר לראשונה במיני סיבוב ההופעות שלה, "Diva Bar Tour" ב-5 באוקטובר 2016. גאגא העלתה את אחת ההופעות עם השיר בסבב באתר ה-Vevo שלה שקיבלה כ-6 מיליון צפיות עד היום.
ב-20 באוקטובר הופיעה עם השיר בליווי פסנתר וביצעה גם את הסינגל השיווקי A-Yo בתוכנית SNL.
כריס וייט מהמגזין "Paste" כינה את גאגא כ"יודעת להופיע מדהים ולשיר כמו שצריך" והוסיף כי "היא יודעת איך מוזיקה חיה צריכה להישמע" בהופעתה ב-SNL.
שבוע לאחר מכן הופיעה בתוכנית הטלוויזיה ביפן, "SMAP×SMAP" עם השיר.
ההופעה הבאה של גאגא עם השיר הייתה במסלול הדוגמנות של "Victoria's Secret" בפריז.
גאגא העלתה את ההופעה בסיומה ל-Vevo וקיבלה עד היום מעל 27 מיליון צפיות והיא ההופעה השנייה הנצפית ביותר שלה בערוץ.
ב-4 בדצמבר 2016 גאגא הופיעה בתוכנית המציאות בבריטניה, "The X Factor" וביצעה בה את השיר.
2 ימים לאחר מכן ביצעה את השיר בתוכנית הטלוויזיה "Royal Variety Performance" ובתוכנית הקומדיה "Alan Carr's Happy Hour" גם כן.
ב-5 בפברואר 2017 במופע המחצית של הסופרבול LI גאגא הופיעה עם להיטים קודמים שלה ועם "Million Reasons" בליווי פסנתר, זהו היה השיר היחיד מאלבומה "Joanne" ששרה בהופעתה.
בשתי הופעותיה בפסטיבל המוזיקה "Coachella" לאותה שנה הופיעה עם שירים רבים ביניהן "Million Reasons" כשיר האחרון של ההופעה.
גאגא גם הוסיפה את השיר כשיר סיום לסיבוב ההופעות השישי שלה לקידום "Joanne" בשם, "Joanne World Tour" בשנת 2017.
באוקטובר 2017, גאגא זכה להופעה מפתיעה בקונצרט "One America Appeal" בטקסס, שבו נכחו לחמשת נשיאי ארצות הברית לשעבר שגייסו כספים לאלו שנפגעו מאסונות ההוריקן של 2017. היא הייתה לבושה חליפת מכנסיים לבנה, עגילי עגולים בצבע כסוף, ופאה בלונדינית.
מספר עיתונאים השווה את מראה למועמדת לנשיאות לשעבר הילרי קלינטון.במהלך המופע היא ביצעה שלושה משיריה, "The Edge of Glory".
בעת כול שיר נשאה נאום לקהל.
קיידי לאנג, שכתבה עבור המגזין "Time", העריכה את האיכות המרגשת של טבע ההקלטה, שאותו תיארה כקורעת לב.
קרייג ג'נקינס מהמגזין "Vulture" השווה את הפוטנזיאל של השיר ל-"שיעורים של אבא" והרגיש ששניהם חולקים "הצעה גדולה שמאלה לרדיו המדינה".
ניקולאס מוייקה מהאתר "International Business Times" דירג את "Mllion Reasons" במקום ה-6 ברשימת השירים הטובים ביותר מ-Joanne ונתן לו ביקורת חיובית.
מספר כותבים מהאתר "idolator" סיקרו את השיר ובהם הכתב רובי דאו שיבח את "סופר ההפקה" של השיר שאף השוואה אותו לגרסת קאנטרי של הלהיט שלה משנת 2011, "You And I".
אף על פי שהכתב, ספנסר קורנהאבר מהמגזין "The Atlantic" מצא את השיר בעל מבנה חזק, אמר כי "גאגא מזניחה את פרטי השיר" וטען כי הזמרת האמריקאית טיילור סוויפט יכולה להצטיין בצורה יוצאת דופן בשיר זה.
מגזין הבילבורד דירג את "Million Reasons" במקום ה-35 ברשימת "100 שירי הפופ הטובים ביותר של 2016".
הכתב גארי טראסט טען כי השיר "מזכיר רדיו, ומעריצים, של כישרונותיה של גאגא מעבר לתלבושותיה ואישיותה".
בנוסף אמר כי "האם ליידי גאגא מחזירה את תקופת הווקאליות שלה".
הכתבים מהמגזין אמרו כי האופ המסורתי של השיר מתאים לניגון ברדיו האמריקאי.
לאחר ההכרזה המקורית של "Milion Reasons" בתור הסינגל השיווקי הראשון מתוך "Joanne", הוא נכנס רק למספר מצעדים.
בארצות הברית, הופיע לראשונה במקום ה-76 במצעד הבילבורד הוט 100 ובכך היה לסינגל ה-24 של גאגא שנכנס אליו בכל הקריירה שלה.
בנוסף גם טיפס במצעד השירים הדיגיטליים מהמקום ה-34 ל-6 ובכך הפך לשירה ה-16 בעשרת המובילים במצעד.
השיר קיבל מעל ל-24.4 מיליון הזרמות מדיה בארצות הברית נכון ל-7 בפברואר 2017.
בעקבות הופעת המחצית של גאגא בסופרבול LI ב-6 בפברואר 2017, "Milion Reasons" הוחזר למצעד בילבורד הוט 100 למיקום ה-4 ובכך השווה את השיא של הזמרת ג'ניפר לופז ואל אל קול ג'יי עם השיר "Control Myself" משנת 2006 לשיר עם ההחזרה הגבוה ביותר בהיסטוריית המצעד.
להחזרתו הגבוה למצעד סייעו כ-149,000 עותקים דיגיטליים שמכר (עלייה של 1,334%), 7.6 מיליון הזרמות מדיה במדינה, ו-15 מיליון שידורי רדיו.
בכך "Milion Reasons" הפך לשיר ה-14 של גאגא בעשירייה הפותחת בארצות הברית, ולסינגל הראשון שלה מאז 2013 שמגיע למיקום זה עם השיר "Applause".
השיר הופיע לראשונה ביציאתו במקום ה-48 בבריטניה, והגיע לשיאו במקום ה-11 בסקוטלנד במצעדים שפורסמו על ידי חברת המצעדים הרשמית.
בעקבות הופעתה של גאגא עם השיר בתוכנית המציאות "The X Factor" של בריטניה, "Milion Reasons" נכנס שוב למצעד הסינגלים הבריטי במיקום ה-60 עם מכירות של 10,396 עותקים.
הוא גם טיפס למספר ה-39 במצעד שבוע לאחר מכן עם מכירות שבועיות של כ-15,949 עותקים בעזרתם של הופעתה ב-"Alan Carr" ושחרורו של הווידאו קליפ לשיר.
בכך נהפך לסינגל ה-18 של גאגא שנכנס אל תוך ה-40 המובילים במדינה.
בצרפת הוא הופיע לראשונה במקום ה-107 במצעד הרשמי, והגיע לשיאו בקפיצה של 76 מקומות לדירוג ה-29 במקום.
במקומות אחרים בעולם השיר הגיע לשיאו באוסטרליה במקום ה-34 ובמיקום ה-7 בשווייץ.
ובכך הפך לדירוג הגבוה ביותר של גאגא מאז "Applause".
השיר גם הפך לפלטינה באוסטרליה עם מכירות של מעל ל-70,000 עותקים ולפלטינה כפולה באיטליה.
בצרפת הגיע ל-40 הגדולים במקום ה-29 ונהפך לתואר זהב לאחר שמכר כ-75,000 עותקים.
שנהטקס הפרסקטגוריהתוצאהמקור2017פרסי הגראמיהופעת סולו הפופ הטובה ביותרמועמדותפרסי Vevo certified100 מיליון צפיות ב-Vevoזכייה2018פרסי הפופ של BMIפרס שיר מנצח הפרסיםזכייהפרסי BMI של לונדוןפרס שירי הפופ של לונדוןזכייה
מקוםתאריםמכירותאוסטרליה (ARIA)פלטינה70,000איטליה (FIMI)פלטינה 3×150,000ארצות הברית (RIAA)פלטינה 3×3,000,000ברזיל (Pro-Música Brasil)פלטינה 2×80,000בריטניה (BPI)זהב400,000פולין (ZPAV)פלטינה 2×40,000נורווגיה (IFPI)פלטינה60,000דנמרק (IFPI)זהב45,000צרפת (SNEP)זהב66,666קנדה (Music Canada)זהב40,000סיכוםבכל העולם4,400,000 מכירות + הזרמת מדיה בלבד
Mieux vaut mal vivre que mourir (בתרגום חופשי: מוטב לחיות רע מאשר למות, שווק באנגלית בשם "Almost Nothing Is Better Than Nothing At All" (כמעט כלום הוא טוב יותר משום כלום)) הוא סרט תיעודי משנת 2006, אשר נכתב ובוים על ידי הקולנועניות ז'וסטין ביטאגויה וגאודיוז נינינהאזווה מבורונדי.
הסרט עוקב אחר חיי היומיום של נער צעיר אשר חי במזבלה, בבוטרה (Butere), בוג'ומבורה, שבבורונדי, כחלק מקהילה של אנשים המתקיימים באותו האופן.
זה המקום שבו גדל, המקום אשר הזין אותו, שם הוא מוצא את החפצים אותם הוא מוכר כדי לשרוד.
הסרט מגולל בעדינות את החיים הקשים והצנועים של תושבי המזבלה, ובמיוחד את החברות שבין אריק לניאדווי, אשר מאחדים כוחות אל מול המציאות האלימה שלהם.
הסרט הוא הפקה משותפת בורונדית/בלגית בתמיכת הארגון הבינלאומי הפרנקופוני ובהפקת רשות הרדיו והטלוויזיה הלאומית של בורונדי.
הסרט יצא בשנת 2006, ונבחר להקרנה במגוון פסטיבלי סרטים בינלאומיים ופאן-אפריקאים, ביניהם:
FESPACO (אוגדוגו, בורקינה פאסו) - זכה לציון לשבח
(בפסטיבל הסרטים האלטרנטיבי, "Cameras Sud") (בלגיה)
הסרט נכלל באוסף הסרטים הקצרים המזרח אפריקאים, "Short(s) of Africa - East African Shorts" אשר יצא ב-2010.
"Million Years Ago" (בעברית: "לפני מיליון שנים") הוא שיר שהוקלט על ידי הזמרת-יוצרת הבריטית אדל, מתוך אלבומה השלישי, 25. השיר יצא לאור ב-20 בנובמבר 2015, על ידי חברת התקליטים אקס-אל רקורדינגס.
עם יציאתו נכנס השיר אל המקום ה-3 במדיה פורסט, וה-24 במצעד שבסקוטלנד.
השיר נכתב והופק על ידי אדל וגרג קורסטין.
השיר הוא שיר בסגנון הפולק, המאפיין כמה שירים נוספים מתוך האלבום, 25. בלי שיצא כסינגל, הצליח השיר להיכנס למצעדי פזמונים רבים, ואף הגיע אל המקום ה-15 במצעד השנתי של גלגלצ.
זוכת העונה השביעית של תוכנית הטלוויזיה "The Voice of Holland", ביצעה את השיר באחד פרקי התוכנית.
ההופעה הפכה לוויראלית ונצפתה בכלמעלה מ-3 מיליון פעמים.
עם השיר הופיעה אדל בתוכנית הטלוויזיה Adele at the BBC, ששודרה באופן מיוחד.
ב-25 בנובמבר 2015, היא הופיעה עם השיר בתוכנית הטלוויזיה האמריקאית "Today".
ב-17 בנובמבר 2015, היא הופיעה איתו באולם המוזיקה רדיו סיטי.
בנוסף לכך, קיבלה אדל על השיר מועמדות בטקס פרסי האמי לתוכניות טלוויזיה יומיות.
Miles Away (בעברית: רחוק מאוד) הוא סינגל שהוקלט על ידי הזמרת-יוצרת האמריקאית מדונה, מתוך אלבומה האחד עשר, Hard Candy.
השיר יצא לאור ב-17 באוקטובר 2008, כסינגל השלישי והאחרון מתוך האלבום.
השיר הגיע למקום ה-39 במצעד הסינגלים הבריטי, והשני במצעד שירי הדאנס קלאב.
השיר נכתב והופק על ידי מדונה, טימבלנד, ג'סטין טימברלייק ונייט הילס.
השיר הוא שיר בסגנון האלקטרופופ, אשר אפיין כמה שירים נוספים מתוך האלבום, Hard Candy.
עבור השיר יצא רמיקס רשמי אותו עשה ג'וני וישיוס.
בנוסף לכך, זכה השיר למעמד הפלטינה בברזיל, על סך מכירות של 100,000 עותקים.
הווידאו קליפ הנלווה שיצא עבור השיר הועלה לערוץ היוטיוב של מדונה ב-24 במאי 2018. הקליפ מכיל בתוכו חלקים מסיבובי הופעות שונים של מדונה, כדוגמת סיבוב ההופעות "Sticky & Sweet Tour", מתוכו נלקחו קטעים שונים מיעדים שונים בהם הופיעה.
מדונה העלתה הופעה שלה עם השיר ליוטיוב, שזכתה להצלחה כאשר צבר למעלה מ-1.9 מיליון צפיות.
מקוםתאריםמכירותברזיל (Pro-Música Brasil)פלטינה100,000יפן (RIAJ)פלטינה250,000רינגטוןיפן (RIAJ)פלטינה 2×681,000סיכוםבכל העולם1,220,000
Miley Cyrus & Her Dead Petz (בעברית: "מיילי סירוס & החיות המתות שלה") הוא אלבום האולפן החמישי של הזמרת האמריקאית מיילי סיירוס.
האלבום יצא לאור ב-30 באוגוסט 2015.
ב-10 באפריל 2017, יצא האלבום באופן מסחרי באייטונס וספוטיפיי, על ידי חברת התקליטים תקליטי RCA.
ב-4 באוקטובר 2013, לאחר צאתו לאור של האלבום Bangerz, הודיעה סיירוס כי היא עובדת על אלבום המשך.
לדבריה, "אני כבר בתקופה שונה מזו שהיית כשסיימתי את [Bangerz]" והייתה כל כך מרוחקת מחיי היומיום בגלל הקריירה שלה כך ש"אני צריכה משהו לעבוד עבורו".
סיירוס התיידדה עם וויין קווין ולהקתו, the Flaming Lips; הם הצטרפו אליה להופעות במהלך Bangerz Tour, וסיירוס הקליטה גרסאות כיסוי של שירי הביטלס, "Lucy in the Sky with Diamonds" ו-"A Day in the Life" לאלבום האולפן ה-15 של הלהקה 'With a Little Help from My Fwends.
מוקסמת מהסגנון המוזיקלי שלהם ומהניגוד שלו לאלמנטים הממוחשבים של Bangerz, סיירוס החלה לכתוב שירים עם Flaming Lips לאלבום האולפן החמישי שלה במאי 2014 וצפתה לסיים אותו לאחר Bangerz Tour בהמשך השנה.
המפיק מייק ויל מייד איט, ששיתף פעולה עם סיירוס ב"Bangerz", רמז ביולי שהם עובדים על פרויקט חדש ואמרו בדצמבר שהם הקליטו שישה שירים לא גמורים לאלבום שלה.
באותה שנה ניתקה סיירוס את הקשר האמנותי עם המפיק דוקטור לוק כדי להתמקד ב"כיוון אחר מבחינה מוזיקלית", וזמרת הפאנק רוק (Punk rock) קתלין האנה הציעה לעזור לה עם אלבום ש"רק [סיירוס] נועזת מספיק ליצור".
האלבום הופק באופן עצמאי, בבית, ללא תקציב, וללא חברת תקליטים, כהחלטה מודעת ליצור משהו חופשי ואישי.
את עלויות הסמים בתהליך הפקת האלבום היא הסתירה בהנהלת החשבונות תחת רכישת הכותרת "בגדי וינטג'".
האלבום הועלה לבסוף לסאונדקלאוד, משום שסיירוס התעקשה להוציא אותו בכל מקרה, ללא פחד מתביעות.
השיר "Lighter" מתוך האלבום נכתב במקור על ידי סיירוס עבור אריאנה גרנדה.
אף על פי שספג ביקורות על ידי רוב הציבור והמבקרים עם יציאתו לאור, Miley Cyrus & Her Dead Petz זכה להכרה רבה יותר עם הזמן.
במאמר עבור בילבורד, טטיאנה סיריסיאנו ציינה כי על ידי הוצאתו לאור בחינם ברשת מחוץ לחוזה הרב-אלבומי שלה עם RCA רקורדס, סיירוס עשתה .
הפרויקט הוכר במיוחד בשל האותנטיות שלו - .
אף על פי שהאלבום נתקל במחלוקת עם הרבה ביקורת שלילית, Miley Cyrus & Her Dead Petz נכנס למספר רשימות שנתיות של האלבומים הטובים ביותר של השנה.
אנטרטיינמנט ויקלי דירג את האלבום במקום העשירי ברשימת ארבעים האלבומים הטובים ביותר לשנת 2015, ואמר כי .
טיים אאוט לונדון דירג את האלבום במקום ה-25 ברשימת חמישים האלבומים הטובים ביותר שלהם, וקבע כי בעוד ש-NME דירג אותו במקום ה-42 שלו, והעיר כי .
כתב עתרשימהדירוגמקוראנטרטיינמנט ויקלי40 האלבומים הטובים ביותר לשנת 201510Popjustice33 האלבומים המובילים של 201524טיים אאוט לונדון50 האלבומים הטובים ביותר לשנת 201525NME50 האלבומים המובילים של 201542Variance50 האלבומים הטובים ביותר לשנת 201550Crack Magazineהאלבומים הטובים ביותר לשנת 2015100
בחודש נובמבר 2015 יצאה סיירוס לסיבוב ההופעות החמישי שלה – Milky Milky Milk Tour, על מנת לקדם את האלבום.
סיירוס הכריזה על סיבוב ההופעות ב-3 באוקטובר 2015 דרך חשבון האינסטגרם שלה לאחר הופעתה בסאטרדיי נייט לייב.
מכירת הכרטיסים החלה ב-7 באוקטובר.
במהלך סיבוב ההופעות לבשה סיירוס תלבושות שנויות במחלוקת, בין היתר לבשה חולצה עליה שדיים מזויפים (על למנת לתת אשליה שהיא ללא חולצה), וחגורה עם פין מפלסטיק .
רשימה זו מייצגת את המופע ב-28 בנובמבר 2015. היא אינה מייצגת את כל המופעים בסיבוב ההופעות.
תאריךעירמדינה19 בנובמברשיקגוארצות הברית21 בנובמברדטרויט27 בנובמברוושינגטון די.
סי.29 בנובמברניו יורק5 בדצמברפילדלפיה6 בדצמברבוסטון14 בדצמברונקוברקנדה19 בדצמברלוס אנג'לסארצות הברית
Milk and Cookies (בעברית: חלב ועוגיות) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, .
השיר נכתב על ידי מלאני מרטינז, קינטיקה וסמארטר צ'יילד והופק על ידי סמארטר צ'יילד ומייקל קינן.
הווידאו קליפ הרשמי של השיר הועלה לערוץ היוטיוב של מלאני מרטינז ב-24 באוגוסט 2016, תוך שצבר למעלה מ-90 מיליון צפיות.
הקליפ מתפקד גם כקליפ של "Tag, You're It".
מיימקאסט היא חברת אבטחת מידע בריטית, העוסקת בפיתוח תוכנה ומספקת פתרונות להגנה על תיבות דואר אלקטרוני ארגוני.
נכון לשנת 2020 מעסיקה החברה כ-1,700 עובדים, בעלת כ-36,000 לקוחות מכל רחבי העולם ונסחרת בבורסה לניירות ערך בניו יורק.
מטה החברה הראשי נמצא בעיר לונדון, בריטניה, מלבדו לחברה 5 נציגויות במדינות שונות: ארצות הברית, דרום אפריקה, הולנד, גרמניה וישראל.
החברה הוקמה בשנת 2003 על ידי פיטר באואר (Peter Bauer) וניל מוריי (Neil Murray) במטרה לספק פתרונות להגנה על תיבות דואר אלקטרוני ארגוני.
נתנאל בורנשטיין ממפתחי MIME היה בין מייסדי החברה והמדען הראשי שלה.
בחודש ינואר 2010, גייסה החברה כ-21 מיליון דולר בהובלת אינדקס ונצ'רס (Index Ventures) ודון קפיטל (Dawn Capital).
בחודש ספטמבר 2012, גייסה כ-62 מיליון דולר בסבב גיוס נוסף שנערך בניו יורק.
בחודש אוקטובר 2015, הונפקה מיימקאסט בבורסה לניירות ערך בניו יורק.
בחודש יולי 2018, רכשה מיימקאסט את חברת אימוני הסייבר אתאאטה (Ataata).
בחודש יולי 2018, רכשה את חברת סולביט (Solebit) תמורת כ-88 מיליון דולר.
בחודש נובמבר 2019, רכשה את חברת דימרק אנאלייזר (DMARC Analyzer).
בחודש ינואר 2020, רכשה את חברת סגאסק (Segasec) המספקת שירותי הגנה מפני התקפות דיוג וגנבת מידע רגיש על ידי התחזות ברשת האינטרנט, תמורת כ-40 מיליון דולר.
במאי 2022 נרכשה החברה על ידי חברת Magnesium Bidco.
Enterprise Information Archiving - ארכיון בענן המאפשר לאחסן נתונים בצורה מוצפנת ולשלוף אותם בעת הצורך.
Mailbox Continuity - כלי להמשכיות עסקית המבטיח שמערכת הדואר האלקטרוני תהיינה זמינה לעובדי החברה.
Secure Email Gateway - שירות להגנה על תיבת הדואר האלקטרוני הארגוני מפני דואר זבל אלקטרוני, נוזקות, התקפות דיוג וכמו כן מסייעת במניעת אובדן נתונים, הודעות מוצפנות המרת מסמכים ועוד.
Milli הוא סינגל שהוקלט על ידי הצמד המוזיקלי הישראלי סטטיק ובן-אל תבורי, בשיתוף הראפר האמריקאי פליפ דינרו.
השיר יצא לאור ב-31 ביולי 2020, כסינגל שלא מתוך אלבום, על ידי חברת התקליטים סבן מיוזיק גרופ.
השיר נכתב על ידי סטטיק, פליפ דינרו, ג'ורדי וטן טאונס, והופק על ידי ג'ורדי וטן טאונס, בדומה לשירם הקודם של סטטיק ותבורי באנגלית, "".
השיר הוא שיר טראפ, המשלב בתוכו גם אלמנטים של מוזיקת פופ ומוזיקה מזרחית, בדומה לשירים אחרים של הצמד.
הווידאו קליפ הנלווה שצולם לשיר הועלה לערוץ היוטיוב של סטטיק ותבורי ב-31 ביולי 2020, בסמוך לצאת הסינגל עצמו.
הקליפ, בדומה לקליפים הקודמים של הצמד, בוים על ידי רומן בוצ'אצקי.
הקליפ כולל מספר קטעים מהווידאו קליפ הנלווה לשירם של הצמד, "אמאלה".
קטעו של דינרו הושלם תוך שצולם בניו יורק בנפרד.
במקור, סטטיק ותבורי היו אמורים לצלם את הקליפ יחד עם דינרו בארצות הברית, אך עקב מגפת הקורונה, צילומי הקליפ בוטלו.
נכון לספטמבר 2025 לשיר יש למעלה מ-5.6 מיליון צפיות ביוטיוב.
דודי פטימר ממעריב ביקר באופן שלילי את סגנונו של השיר והתפתחותם המוזיקלית של סטטיק ותבורי בשיר: "האמת שדי התאכזבתי מהשיר – אחרי היציאה הגרועה של הצמד עם נסרין קדרי ל"חביב אלבי", הם ממשיכים להישמע נוסחתיים ונטולי עניין בשיר החדש שבנוי בצורה שבלונית שאינה מתקדמת לשום מקום, בטח שלא בפזמון.
אז קצת סלסולים והיפ הופ זה לא משהו שחדש עבור הצמד ובייחוד עבור המאזינים שלהם.
[...] נראה שלאחרונה הם קצת "איבדו" את זה ונפלו לתוך המקום הנוח והבטוח שאולי לאוזן הישראלית יכול להישמע סביר (לא מעבר), אך לאוזן בינלאומית הם נשמעים (לפחות בשיר זה) כעוד WANNABE'S שמנסים להצליח בגדול וכולי באמת ובכנות תקווה שיצליחו, אך מוזיקלית קשה לי לראות את זה קורה".
אזורתאריך יציאהפורמטחברת תקליטיםמקורעולם31 ביולי 2020הזרמת מוזיקה • הורדה דיגיטליתסבן מיוזיק גרופ
"Midnight Sky" (בעברית: "שמי חצות") הוא סינגל שהוקלט על ידי הזמרת האמריקאית מיילי סיירוס.
השיר יצא לאור ב-14 באוגוסט 2020, על ידי חברות התקליטים תקליטי RCA, כסינגל ראשון מתוך האלבום Plastic Hearts.
הסינגל דוגם את השיר "Edge of Seventeen" משנת 1982, מאת סטיבי ניקס.
השיר נכתב על ידי מיילי סיירוס, ראיין טדר, אילסי ג'ובר אנדרו וואט, לואי בלק, ג'ון בליון והופק על ידי אנדרו וואט ולואי בל.
ב-4 באוגוסט 2020, העלתה סירוס בעמוד הטויטר ושיתפה את הווידאו קליפ של הסינגל "Start All Over", משנת 2008 ובו את האשטאג "" ו-"", בהתייחסות לאלבומה האולפן השביעי שלה שהתעכב זמן רב והיא "She Is Miley Cyrus".
באותו היום העלתה סירוס הצצה לסינגל, בעמוד האינסטגרם שלה.
ב-6 באוגוסט, הכריזה סירוס שהסינגל יצא לאור ב-14 באוגוסט, כסינגל מהאלבום.
סירוס סיפרה כי השיר וצילומי הווידאו הקליפ עצמו בהשראת הזמרות האייקוניות סטיבי ניקס, ג'ואן ג'ט ודבי הארי.
סירוס סיפרה כי פנתה לזמרת סטיבי ניקס לקבל את ברכתה על השיר לפני צאתו.
בריאיון לתחנת הרדיו "Hits 1", סיפרה סירוס על רקע השיר עצמו:
"Midnight Sky" הוא שיר בהשראת מוזיקה משנות ה-80 אשר בסגנון דיסקו, פופ רוק וסינת'פופ.
השיר נכתב בהשראת גירושיה של סירוס מליאם המסוורת' והמערכות היחסים שלה עם קייטלין קרטר וקודי סימפסון, בו מציגה סירוס "את סיפורה בחזרה" ומציגה את הביטחון בעצמה.
"Midnight Sky" זכה לשבחים ממבקרי המוזיקה.
מגזין ה"רולינג סטון" שיבח את השיר באומרו כי הכותבת גם ציינה שסיירוס מתעלת את סגנונה של סטיבי ניקס בשיא קריירת הסולו שלה בשנות ה-80 והוסיפה כי .
מגזין "NME" תיאר את השיר כ"להיט דיסקו אסרטיבי" ושיבח את התוכן הלירי של השיר כשציין .
באופן דומה, עיתון "הגרדיאן" קרא לשיר "להיט אחר-גירושים בגוון דיסקו", ואמרו כי
מבקרי הפופ של הניו יורק טיימס דירגו את "Midnight Sky" כאחד ההוצאות הבולטות של השבוע בטור השבועי שלהם "הפלייליסט", והדגישו כי .
צוות המוזיקה של אנטרטיינמנט ויקלי גם דירג את השיר כאחד השירים הטובים ביותר של השבוע בטור השבועי שלו "פריידיי פייב" וכתב: טין ווג כללו את השיר בבחירת מיטב השירים החדשים של השבוע, וקבעו כי .
ביום צאת הסינגל, העלתה סיירוס בעמוד האינסטגרם והטיקטוק שלה הצצה לווידאו קליפ של הסינגל "Midnight Sky".
סיירוס ביצעה את השיר לראשונה בטקס פרסי הווידאו קליפים של MTV לשנת 2020, שנערך ב-30 באוגוסט.
ב-31 באוגוסט ביצעה את השיר ב"Live Lounge", תוכנית רדיו בריטית בתחנת BBC רדיו 1.
ב-10 בספטמבר ביצעה סיירוס את השיר בתוכנית האירוח של ג'ימי פאלון.
ב-18 בספטמבר הופיעה את השיר בפטיבל במוזיקה של iHeartRadio.
ב-9 באוקטובר ביצעה את השיר בתוכנית האירוח של גרהם נורטון.
ב-16 באוקטובר ביצעה את השיר בתוכנית הטלוויזיה MTV Unplugged.
ב-17 באוקטובר 2020 ביצעה את השיר ב"Save Our Stages Fest" לצד גרסאות כיסוי לשירים "Zombie" של הקרנבריז ו"Boys Don't Cry" של הקיור.
ב-6 בנובמבר 2020, הוציאה סיירוס רמיקס של "Midnight Sky" בהשתתפות הזמרת האמריקאית סטיבי ניקס, הנקרא .
השיר הוא מאשאפ של "Midnight Sky" והסינגל "Edge of Seventeen" משנת 1982 של ניקס, אותו סיירוס מסמפלת בשיר המקורי.
הווידאו קליפ המלא שצולם לשיר בוים על ידי סירוס עצמה והועלה לערוץ היוטיוב של סירוס ב-14 באוגוסט 2020, ביום צאתו של השיר כסינגל.
לאורכו של הקליפ, ניתן לראות את סירוס רוקדות לצלילי השיר, תוך כדי שהיא מחליפה לוקים שונים או שוכבת בפאר בין כדורי מסטיק צבעוניים או מזמרת בדיסקוטק ניאון מקושט בו לבושה בבגד גוף שלם שחור של שאנל וכפפות שחורות ארוכות של קריסטל מסברובסקי, כאשר כל אורך הקליפ היא מלווה במיקרופון.
בפחות מיממה, צבר הקליפ למעלה 11 מיליון צפיות.
נכון ל-נובמבר 2020, מונה הצפיות של הקליפ עומד על כ-82 מיליון צפיות.
שנה פרס קטגוריה תוצאה מקור2020שיר הקיץ
אזורתאריך יציאהפורמטחברת תקליטיםגרסהמקורעולם14 באוגוסט 2020הזרמת מוזיקה • הורדה דיגיטליתתקליטי RCAמקוריתאוסטרליהרדיו להיטים עכשווייםתקליטי RCA • סוני מיוזיקבריטניהתקליטי RCAארצות הברית17 באוגוסט 2020רדיו להיטים עכשוויים למבוגרים18 באוגוסט 2020רדיו להיטים עכשווייםבריטניה22 באוגוסט 2020רדיו להיטים עכשוויים למבוגריםאיטליה28 באוגוסט 2020רדיו להיטים עכשווייםסוני מיוזיק אנטרטיינמנטעולם6 בנובמבר 2020הורדה דיגיטליתתקליטי RCAרמיקס
Mimikatz הוא כלי תקיפה מקובל בעולם ה-Windows בעל יכולות רבות, כאשר השימוש הנפוץ בו הוא חילוץ סיסמאות מהזיכרון.
השימוש בכלי מתבצע לאחר השגת אחיזה על עמדה (Post Exploitation) והשגת הרשאות גבוהות (Privilege Escalation), והוא מאפשר חילוץ מהזיכרון של סיסמאות משתמשים, hash-ים, Kerberos Tickets ועוד.
הכלי פותח על ידי בנג'ימין דלפי בשנת 2008, נכתב בשפת C וזמין ברשת להורדה כ-Executable או כקוד מקור.
כאשר תוקף משיג אחיזה בתחנה כלשהי (כולל הרשאות ניהול) ומחפש דרכים להתקדם ברשת (Lateral Movement), הוא עשוי להשתמש בכלי זה כדי לגשת אל ה-SAM ואל תהליך ה-LSASS כדי לחלץ מהם נתוני אימות.
הרשאה עיקרית שהכלי דורש כדי לבצע את עבודתו היא מסוג Debug Privilege (SeDebugPrivilege).
הכלי דורש הרשאה זו, שניתנת למנהלי מקומיים (Local Admins) כברירת מחדל, כדי לגשת לזיכרון של תהליכים רגישים כגון lsass.exe, לקרוא אותו ולערוך אותו.
יכולת זו מאפשרת לתוקף לקבל סיסמאות של משתמשים שונים שנכנסו למערכת ולנצל את ההרשאות שלהם כדי לעבור למערכות נוספות.
הכלי מאפשר מתקפה הנקראת Pass-the-Hash, כלומר להשתמש ב-Hash של הסיסמה (כיוון שברוב המוחלט של המקרים הסיסמה תישמר כ-Hash) ולא בסיסמה עצמה בשביל לבצע את ההזדהות.
הכלי מאפשר הוצאת נתונים הן במצב Online (כלומר כאשר הוא רץ על המערכת) והן במצב Offline.
במצב ה-Offline הכלי למעשה רץ על המערכת של התוקף כאשר הוא משתמש ב-Dump של תהליך ה-lssas, ולאחר מכן לחלץ מתוכו את הנתונים.
נוסף לכך, הכלי מאפשר לחקות את פעולותיו של מנגנון ה-DCSync ובכך להתערב בפעולות של ה-Domain Controller בצורה נסתרת לאחר השגת הרשאות Domain Admin.
מערכות Windows מבוססות Domain דורשות אפשרות הזדהות גם כאשר אין גישה ל-Domain Controller.
למשל, תחנה ארגונית אצל משתמש בבית ללא חיבור VPN דורשת יכולת הזדהות כאשר ה-DC אינו זמין.
כדי לאפשר זאת שומרת מערכת ההפעלה (בהתאם לגרסה) סיסמאות ובעיקר hash-ים של סיסמאות המאפשרים למערכת לבצע הזדהות ללא שימוש במשאבי רשת.
נניח שהתוקף השיג hash של משתמש בעמדה מסוימת, ורוצה להריץ cmd תוך התחזות למשתמש שה-hash שייך לו.
בשביל לבצע זאת, זה מה ש-Mimikatz יעשה:
הכלי ייפתח תהליך cmd.exe עם המשתמש הרלוונטי אך עם סיסמת Dummy (סיסמה ריקה).
ברגע שזה יקרה ייווצר לתהליך Access Token, והוא יקבל Logon session LUID (locally unique identifier), מספר סידורי המייצג את ה-Session של משתמש עם תהליך.
ברגע שנפתח במערכת ההפעלה תהליך חדש, מאחורי הקלעים תהליך ה-lsass לוקח את פרטי המשתמש שהוכנסו, מעביר את הסיסמה בפונקציית גיבוב, יוצר Access Token ו-Logon Session LUID ומאחסן אותם בטבלה המכילה Logon Session LUID ואת הפרטים של המשתמש שלפיהם נקבע ה-Access Token שיקבל.
Mimikatz ישהה את התהליך (Suspend) שפתח (במקרה הזה cmd.exe).
Mimikatz יבקש Handle (מצביע למקום בזיכרון) ממערכת ההפעלה ל-Access Token של התהליך, ממנו הוא מוציא את ה-LSLUID.
Mimikatz ישתמש ב-Debug Privilege בשביל לערוך את תהליך ה-Lsass, שם הוא ייגש לטבלה, וב-Logon Session LUID של התהליך שייצר הוא ישנה את ה-hash שקיים שם (של ה-Dummy, כלומר כלום), ויחליף אותו עם ה-Hash של המשתמש הרצוי.
בכך ישיג Access Token של אותו משתמש על תהליך ה-cmd.exe שיצר.
לאחר מכן יבטל את השהיית התהליך והתהליך ימשיך בריצתו תחת הרשאותיו החדשות.
רוב מוחלט של מערכות האנטי-וירוס יזהו את הקובץ הרגיל של Mimikatz.
עם זאת חלק גדול מהם יתקשו לזהות את הקובץ לאחר ביצוע שינויים מינורים בקוד וקימפול מחדש.
שנוי רמת ההרשאות ל-Debug Privilege למשתמשים ייעודיים בלבד כך שגם אם הושגה הרשאה גבוהה כמו Local Admin או Domain Admin עדיין לא ניתן יהיה להשתמש בכלי.
הקטנת מספר הסיסמאות הנשמרות במערכת מ-10 (ברירת המחדל) ל-0 או 1.
מניעת ביצוע dump ל-lssas על ידי הגדרות GPO מתאימות
שימוש במערכות EDR כדי לזהות פעילויות חשודות
Million to One (בעברית: מיליון לאחד) הוא שיר שהוקלט על ידי הזמרת-יוצרת האמריקאית-קובנית קמילה קביו, מתוך פסקול הסרט "סינדרלה".
השיר יצא לאור ב-21 ביולי 2021, על ידי חברת התקליטים אפיק רקורדס, לפני יציאת הפסקול עצמו, כסינגל השיווקי הראשון מתוכו.
הוא נכתב על ידי קביו ביחד עם סקוט האריס.
השיר הגיע למקום ה-32 במצעד הסינגלים החמים של ניו זילנד.
באפריל 2019 פורסם כי קמילה קביו הקליטה את פסקול הסרט "סינדרלה".
באוקטובר 2020 אישרה אידינה מנזל כי "[לה ולקמילה] יש גם שירים מקוריים".
ביוני 2021 פורסם קטע מהשיר בטריילר של הסרט, כאשר הבמאי של הסרט, קית' האריסון, חשף את שם השיר.
ב-28 ביולי 2021 דלפה לאינטרנט גרסת הדמו של השיר שהוקלט בשנת 2019. ב-27 באוגוסט 2021 פורסם רמיקס הפופ הרשמי של השיר, שנוצר עבור ניסיון להעלות את הפופולריות שלו ברשת החברתית, טיקטוק.
רמיקס הפופ יצא לאור באופן רשמי ב-3 בספטמבר 2021, יחד עם מהדורת הדלוקס של הפסקול.
הווידאו קליפ הרשמי של השיר, שביים קיי קנון, הוצג בבכורה עולמית ב-31 באוגוסט 2021 בערוץ ה-Vevo הרשמי של "סינדרלה".
מדינהתאריך יציאהפורמטגרסהחברת תקליטיםמקורעולם21 ביולי 2021הזרמת מוזיקה • הורדה דיגיטליתרגילהאפיק • קולומביה3 בספטמבר 2021הוצאה חוזרתרמיקס פופ
Midnight Marauders (בעברית: שודדי חצות) הוא אלבום האולפן השלישי של א טרייב קולד קווסט.
האלבום יצא לאור ב-9 בנובמבר 1993, על ידי חברת התקליטים ג'ייב רקורדס.
הוא הוקלט באולפני Battery Studios, Platinum Island ו-Scorcerer Sound בניו יורק, והופק על ידי קיו-טיפ, סקף אנסלם, לארג' פרופסור ועלי שאהיד מוחמד.
האלבום משלב ג'אז, פאנק, סול ורית'ם אנד בלוז ביחד עם היפ הופ.
מבחינה ליריקלית האלבום בעל מודעות חברתית, בעל מחשבה חיובית ומציג מילים הומוריסטיות.
ארגוןדירוגמיקוםמקורבילבורד100 אלבומי הראפ הגדולים בכל הזמנים: רשימת צוות63
Midnight Sun (בעברית: שמש-חצות) הוא אלבום האולפן השני של הזמרת-יוצרת הסקוטית מגי ריילי.
האלבום יצא לאור ב-27 בספטמבר 1993, על ידי חברת התקליטים EMI (Electric and Musical Industries).
הוא הגיע בשיאו למקום ה-38 במצעד האלבומים הרשמי של שווייץ.
באלבום נכלל הלהיט "Follow the Midnight Sun", שזכה להצלחה והפך לאחד מהמזוהים ביותר עם ריילי באותה העת.
אזורתאריך יציאהפורמטחברת תקליטיםמקורכלל העולם27 בספטמבר 1993תקליט 7 אינץ' • תקליט 12 אינץ'EMI
"Midnight Rain" הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן העשירי שלה, Midnights.
הוא יצא לאור ב-21 באוקטובר 2022 על ידי חברת התקליטים ריפבליק רקורדס ביחד עם שאר שירי האלבום.
נכתב והופק על ידי סוויפט וג'ק אנטונוף, זכה להצלחה בין-לאומית מבלי שיצא כסינגל.
הוא עוסק בסיום מערכת יחסים, תוך התמקדות בקריירה מוזיקלית במקום זאת.
במספר ביקורות שסקרו את האלבום Midnights מצאו חלק מהכותבים את "Midnight Rain" כשובה לב, ושיבחו את ההוק הפלצטי והפקתו המינימליסטית.
אולם חלק דווקא ראו בהפקה מעט מרתיעה.
"Midnight Rain" הגיע למקום החמישי בבילבורד הוט 100 ובבילבורד גלובל 200. בנוסף, נמנה בין עשרת השירים הפותחים במצעדי הפזמונים השבועיים באוסטרליה, קנדה, הודו, מלזיה, הפיליפינים, פורטוגל, סינגפור ווייטנאם.
הוא קיבל על נתוני המכירות שלו במדינות אוסטרליה, הממלכה המאוחדת וקנדה קיבל מאיגודי תעשיית ההקלטות במדינות תוארי זהב, כסף ופלטינה בהתאמה.
סוויפט הכלילה אותו ברשימת השירים שהיא ביצעה בסיבוב ההופעות "The Eras Tour".
בפרק הרביעי, שפורסם כמה ימים לאחר מכן, הכריזה סוויפט על כותרת השיר, "Midnight Rain".
"Midnight Rain" יצא לאור לצד שלוש-עשרה הרצועות המקוריות של Midnights ושירי בונוס שנכללו במהדורת ה-3am Edition ב-21 באוקטובר 2022 דרך חברת התקליטים ריפבליק רקורדס.
אורכו של "Midnight Rain" על שתי דקות ו-54 שניות, והוא מושפע מסוגות האלקטרופופ, R&B והיפ הופ.
הוא מבוסס על צלילי סינתיסייזר מסוג מוג, ומשלב בס בסגנון דאבסטפ ומנגינת האוס טראפי.
הוא מתחיל בשירה מעוותת באמצעות אוטו-טיון של סוויפט, ורק במהלך השיר היא חוזרת לקולה הרגיל.
אלן ג'ונסון מ-Paste העירה כי שירתה המעוותת של הזמרת מכניסה את עצמה לטריטוריית האינדי רוק.
כמה מבקרים השוו את הפקתו לעבודתו על האלבום Melodrama של לורד.
ב-"Midnight Rain" מהרהרת סוויפט באהוב ישן שהשאירה בעיר הולדתה, וכיצד בחרה בקידום הקריירה המוזיקלית שלה ובחיי זוהר ותהילה על פני אהבה.
היא ממחישה את חוסר האחידות בין רצונה האישי לבין רצון בן-זוגה: "He wanted comfortable/ I wanted that pain/ He wanted a bride/ I was making my own name" ("הוא רצה נוחות, אני רציתי את הכאב הזה.
הוא רצה כלה, ואני בניתי את השם שלי בעצמי").
ואני לעולם לא חשבתי עליו חוץ מבחצות").
הכתב סלוני גאייאר מ-The A.V.
חלק מהמבקרים ראו ב-"Midnight Rain" כביטוי המובהק ביותר לקונספט של האלבום Midnights – סיפור על 13 לילות ללא שינה במהלך חייה של סוויפט.
בביקורת כוללת על האלבום Midnights בחרו כמה מהמבקרים ב-"Midnight Rain" כאחד מהשירים הטובים ביותר באלבום.
אליז ריאן מ-Associated Press טענה כי יכולות הכתיבה הטובות של סוויפט באות לידי ביטוי בצורה הטובה ביותר בשיר הזה.
קרייג ג'נקינס מ-Vulture בחר בו כאחד מהשירים הטובים ביותר, שמעידים על יכולתה של סוויפט לפתח פרויקט מוזיקלי מסוגת ה-R&B.
בובי אוליבייה אהב את הטכנולוגיה בה עשו שימוש על מנת לעוות את קולה של הזמרת.
ספנסר קורנהבר מ-The Atlantic שיבח גם את ההפקה הווקאלית של "Midnight Rain", ואילו ג'ייסון ליפשוץ דירג אותו במקום החמישי מתוך כל רצועות האלבום.
אולם לצד הביקורות החיוביות נכתבו גם כאלו שליליות.
כמה מבקרים לא אהבו את הפקת השיר.
ג'ון קרמניקה מ-The New York Times סבר כי המלודיה של "Midnight Rain" דומה למלודיות המקובלות בשיריו של דה ויקנד, והוא טען כי היא איננה מתאימה למצבת שיריה של סוויפט.
עבור פול אטארד מ-Slant הייתה התערבותו של אנטונוף מיותרת.
מרי סירוקי לא אהבה את העיוות הקולי, וטענה שמדובר בפספוס.
"Midnight Rain" דורג באותו שבוע במקום החמישי עם 36.9 מיליון השמעות בשירותי הזרמת המוזיקה, 2,200 עותקים דיגיטליים וכחצי מיליון השמעות איירפליי ברדיו.
ב הגיע השיר למקום השביעי במצעד שירי הסטרימינג הבריטי, ועל נתוני המכירות שלו במדינה קיבל מאיגוד תעשיית ההקלטות הבריטי תואר כסף.
הוא הגיע למקום החמישי בקנדה הוט 100, וקיבל תואר פלטינה.
איגוד תעשיית ההקלטות האוסטרלי העניק ל-"Midnight Rain" תואר זהב, לאחר שדורג במקום החמישי במצעד הסינגלים במדינה.
בשאר העולם דורג "Midnight Rain" במקום השני ב, במקום השלישי בסינגפור, במקום הרביעי במלזיה, במקום השישי בווייטנאם, במקום העשירי בהודו ובפורטוגל, במקום ה-13 בדרום אפריקה, במקום ה-14 באיסלנד ובמקום ה-19 בלוקסמבורג.
הוא הגיע למקום החמישי בבילבורד גלובל 200.
"Million Dollar Baby" (בעברית: "מיליון דולר בייבי") הוא סינגל שהוקלט על ידי הזמרת-יוצרת האמריקאית אווה מקס.
את השיר הוציאה לאור ב-1 בספטמבר 2022 חברת התקליטים אטלנטיק רקורדס, כסינגל השני מתוך אלבום האולפן השני של הזמרת, Diamonds & Dancefloors.
נכתב כשיר יורודאנס עם מוטיביים ממוזיקת העשור הראשון של המאה ה-21 על ידי מקס, ג'סיקה אגומבר, מייקל פולק, דיאן וורן, קייסי סמית, דייוויד סטיוארט, לוסטבוי וסירקט.
באוגוסט 2022 חשפה באמצעות סרטון בחשבון הטיקטוק שלה את שם השיר, ואישרה כי צולם עבורו וידאו קליפ.
לטענתה, הוא נכתב במהלך תקופה קשה שחוותה בחייה, ומילותיו מתארות תהליך התגברות על מצוקה נפשית.
ב-26 באוגוסט הופיעו מקס והזמרת ליאן ריימס בכמה סרטוני טיקטוק כדי לקדם את "Million Dollar Baby" על ידי שחזור של סצנות הריקוד מ"חופשיות על הבר" וביצוע השיר "Can't Fight the Moonlight", שנכלל בפסקול הסרט.
עטיפת הסינגל פורסמה בחשבון האינסטגרם של מקס ב-27 באוגוסט.
"Million Dollar Baby" הוא שיר פופ ויורדאנס בעל מוטיבים מהמוזיקה הפופולרית של העשור הראשון של המאה ה-21. שם השיר שאוב מהסרט הקולנועי שיצא לאקרנים ב-2004, "מיליון דולר בייבי".
לינדזי זולאדז מ"הניו יורק טיימס" הצביעה על קווי דמיון בין "Million Dollar Baby" ל-"Bad Romance" של ליידי גאגא.
רבקה גונזלס מ-KIIS-FM טענה כי "Million Dollar Baby" הוא שיר קצבי שמתאים למוזיקת מועדוני לילה.
היא אף הכתירה אותו כשיר הטוב ביותר שיצא בקיץ 2022. אביגיל סיאטקובסקי מ-Los Angeles סברה שמקס לקחה השראה משיריה של ליידי גאגא.
טיזר של הווידאו קליפ פורסם על ידי מקס בחשבונות המדיה החברתית שלה.
את הווידאו ביים אנדרו דונוהו, והוא פורסם ביוטיוב ביום צאת השיר.
מקס צבעה את שערה לצבע ברונטי.
היא נכנסת למועדון לילה בשם "Diamonds & Dancefloors" – שם האלבום שבו נכלל השיר.
היא פוגשת שם גרסה בלונדינית של עצמה, ומופיעה על בימת המועדון עם קבוצת רקדניות גיבוי.
שתי הגרסאות של הזמרת משתלבות יחד בסופו של דבר לישות אחת בעלת שיער כהה עם שמלה נוצצת.
אזור תאריך פורמטים חברת תקליטים הערות כלל העולם 2 בספטמבר 2022 הורדה דיגיטלית הזרמת מוזיקה אטלנטיק איטליה 9 בספטמבר 2022 איירפליי האחים וורנר
"Miles Away" (בעברית: "רחוק מאוד") הוא סינגל של הלהקה האמריקאית Years Around the Sun אשר יצא לאור ב-4 באפריל 2010 כחלק מהאלבום Castles In The Sky.
השיר בוצע על ידי הלהקה האמריקאית Years Around the Sun , ויצא לאור ב-4 באפריל 2010 כחלק מהאלבום Castles In The Sky.
בשנת 2019 הוא נכלל באלבום "25 שנה של מוזיקה" של גלגלצ.
ב-24 באוגוסט 2010, הוציא הלהקה את הגרסה האקוסטית לשיר, אשר צברה מעל ל-8 מיליון השמעות בספוטיפיי.
וידאו קליפ לשיר נוצר בידי טיילור סטיל , ויצא לאור ב-20 בספטמבר 2010, כחלק מקמפיין בשם "From Where You'd Rather Be" של מותג הבירה, קורונה.
בקליפ מוצגים קטעים מצולמים מטיול שערכו סטיל וחבריו במקסיקו.
ב-17 בינואר 2012 יצא קליפ נוסף של השיר בהפקת טיילור סטיל וקורונה.
Midnights (בעברית: "חֲצוֹת") הוא אלבום האולפן העשירי של הזמרת-יוצרת האמריקאית טיילור סוויפט.
הוא יצא לאור ב-21 באוקטובר 2022 על ידי חברת התקליטים ריפבליק רקורדס.
זהו אלבום האולפן הראשון של הזמרת מאז יצירות האינדי פולק שלה משנת 2020, Folklore ו-Evermore.
שיריו נכתבו והופקו על ידי סוויפט והמפיק המוזיקלי ג'ק אנטונוף.
זהו אלבום קונספט העוסק בהרהורים ליליים ובקשת נושאים רחבה של מחשבות ורגשות המציפים אדם כשהוא לבדו, לרבות חרדה, חוסר ביטחון, ביקורת, מודעות עצמית ונדודי שינה.
הוא משלב סגנונות מוזיקליים רבים וטכניקות הקלטה שונות, דוגמת צ'יל-אאוט, אלקטרופופ, דרים פופ ולו-פיי.
אלו נוצרים מתוך גישה אלטרנטיבית לז'אנר הסינת'-פופ המושפעת מסינתיסייזרים אנלוגיים, מכונת תופים, גרוב עדין ומקצבי היפ הופ ו-R&B עכשווי.
סוויפט הכריזה על כוונתה להוציא את האלבום בטקס פרסי הווידאו קליפים של MTV לשנת 2022, וחשפה את שמות רצועות האלבום בסדרת סרטוני טיקטוק בשם Midnights Mayhem with Me, שפורסמה החל מ-21 בספטמבר ועד ל-7 באוקטובר 2022. שבע רצועות בונוס יצאו בהפתעה שלוש שעות לאחר יציאת המהדורה הסטנדרטית.
האלבום זכה להצלחה בשירותי הזרמת המוזיקה השונים, ושבר עשרות שיאים בתעשיית המוזיקה.
הוא הפך לאלבום בעל מספר ההשמעות הגבוה ביותר בספוטיפיי שנצבר ביום הראשון לצאתו (186 מיליון), שיא שנשבר על ידי אלבומה הבא של סוויפט, The Tortured Poets Department.
האלבום הגיע לפסגת מצעדי האלבומים בעשרים ושמונה מדינות שונות.
בארצות הברית נכנס לראשונה אל הבילבורד 200 במקום הראשון – הפעם ה-11 שסוויפט עושה זאת – עם נתוני מכירות של למעלה מ-1.57 מיליון יחידות שקולות לאלבום.
בסיום 2022 הוכתר כאלבום הנמכר ביותר לאותה שנה.
הסינגל המוביל מתוכו, "Anti-Hero", דורג במקום הראשון בבילבורד הוט 100 למשך שמונה שבועות לא רצופים.
שני הסינגלים הנוספים, "Lavender Haze" ו-"Karma" בהשתתפות אייס ספייס, הגיעו למקום השני במצעד.
רצועות נוספות מתוכו, כמו "Snow on the Beach", "Maroon", "Midnight Rain", "You're on Your Own, Kid" ו-"Bejeweled" נכנסו לעשרת השירים הפותחים במצעדים רבים בעולם.
האלבום זכה לשבחים על הפקתו, עלילתו והקלטתו.
עיתונאים רבים דיווחו על השפעתה התרבותית של סוויפט בעולם כשהאלבום הגיח כמעט בכל תחנת רדיו ידועת-שם.
כדי לקדם את האלבום ואת תהליך ההקלטה מחדש של ששת אלבומיה הראשונים מחדש, יצאה סוויפט בשנת 2023 לסיבוב הופעות בשם "The Eras Tour".
בטקס פרסי גראמי ה-66 זכה האלבום בפרסי "אלבום השנה" וה"אלבום הפופ הווקאלי הטוב ביותר".
בכך הייתה סוויפט לאמן הראשון שזכה ארבע פעמים בקטגוריית "אלבום השנה".
לאחר שהתעוררה מחלוקת על זכויות המאסטרינג של סוויפט על ששת אלבומיה הראשונים החליטה להקליטם ולהוציאם מחדש.
שתי ההקלטות הראשונות, Fearless (Taylor's Version) ו-Red (Taylor's Version) פורסמו ב-2021, כשהאחרונה כללה את גרסתו המקורית בת עשר הדקות של "All Too Well".
הופק לה סרט קצר בשם All Too Well: The Short Film, שנכתב ובוים על ידי סוויפט.
על הוצאתו קיבלה הזמרת חמש מועמדויות בקטגוריות שונות בטקס פרסי הווידאו קליפים של MTV לשנת 2022 ואף זכתה בשלוש מהן.
כשקיבלה את פרס "קליפ השנה" הכריזה סוויפט על תאריך הוצאתו של אלבום אולפן "חדש לגמרי", שנקבע ל-21 באוקטובר 2022. זמן קצר לאחר מכן עודכן אתר האינטרנט הרשמי שלה בשעון שסופר לאחור עד חצות ובמשפט "Meet me at midnight" ("פגוש אותי בחצות").
במקביל שונה בכמה משיריה הרקע שלהם בספוטיפיי לסרטון קצר של שעון.
בחצות פרסמה ברחבי הרשתות החברתיות את שם האלבום, Midnights, וסיפקה תיאור קצר אודותיו: "אוסף סיפורים של 13 לילות ללא שינה לאורך כל חייה".
בעקבות ההד התקשורתי קרס אתר הזמרת.
עלילת האלבום עוסקת בחמישה נושאים מרכזיים: שנאה עצמית, נקמה, תהיות על אירועי עבר שכבר לא ניתן לשנות, התאהבות והתפרקות.
לטובת הפרויקט גייסה סוויפט את ג'ק אנטונוף, אחד משותפיה הוותיקים בתעשיית המוזיקה.
יחד כתבו 11 מתוך 13 שירי האלבום.
מבין השניים הנותרים כתבה סוויפט לבדה את "Vigilante Shit" ולצד בן-זוגה באותה העת, ג'ו אלווין, את "Sweet Nothing".
כמה מרצועות הבונוס הופקו על ידי ארון דסנר, שגם עבד על שני אלבומיה הקודמים של הזמרת, Folklore ו-Evermore.
חיי האהבה של סוויפט היוו השראה לכתיבתם של "Lavender Haze" ו-"Snow on the Beach", כשהראשון בהם עושה שימוש בביטוי השאוב מסדרת הדרמה מד מן.
היא כתבה אותו לאחר שנאלצה יחד עם בן-זוגה אלווין להגן על מערכת היחסים שלהם מפני שמועות אינטרנטיות וכתבות רכילות שונות.
"Snow on the Beach", דואט עם לנה דל ריי, עוסק במצב ה"חלומי" שבו שני אנשים מתאהבים זה בזה בו-זמנית.
סוויפט השוותה את הנדירות של התופעה הזו לשלג שיורד בחוף הים.
ב-"Anti-Hero" היא מספרת על חוסר הביטחון שלה ועל יחסה לפרסומה הרב, שלא מאפשר לה לחיות כאדם רגיל ופרטי.
אנטונוף יצר הפקה ייחודית לאלבום באמצעות סינתיסייזרים מסוגים שמעולם לא התנסה בהם, דוגמת אוברהיים OB-8, ימאהה DX7 וסולינה.
בחלק מהרצועות עיבד את קולה של סוויפט באמצעות מאפייני סאונד רבים, כמו איזטופ ווקאלסינת', קלמט אקולייט וואטקינס קופיקאט.
המהדורה הסטנדרטית של האלבום כוללת שלוש עשרה רצועות.
מהדורת Midnights – 3am Edition, שהייתה זמינה רק בשירותי הזרמת המוזיקה השונים, הורכבה מעוד שבע רצועות חדשות.
האלבום משלב סגנונות מוזיקליים רבים, לרבות דרים פופ, סינת'-פופ, לו-פיי, אלקטרופופ וצ'יל-אאוט.
בנוסף, הוא משלב אלמנטים דומיננטיים מסוגות ה-R&B עכשווי, האלקטרוניקה והאמביינט.
סוויפט לא רצתה להמשיך עם סגנונות האינדי והפולק, שאפיינו את שני אלבומיה הקודמים, ושאפה להפיק יצירה מוזיקלית ניסיונית, שתרחיב את גישתה לצלילי הפופ השונים.
על פי מבקרי מוזיקה רבים, האלבום התאפיין ב"מינימליסטיות מקסימילית", כלומר מנגינות עדינות לצד מקצבים מהירים, הרמוניות קוליות ושימוש במכונת תופים.
בחלק מהשירים עבר קולה של סוויפט מניפולציות אלקטרוניות שיצרו אפקטים ווקאליים אנדרוגיניים.
סגנון שירתה הושפע מהיפ הופ ומראפ.
זהו אלבום קונספט על מחשבות מדירות שינה.
השעה חצות, שהופיעה גם בשירים קודמים של סוויפט, משמשת בו כמוטיב מרכזי.
בעוד שבשירי Folklore ו-Evermore השתמשה סוויפט בדמויות ונרטיבים בדיוניים, באלבום זה היא חזרה לעסוק בתמות אוטוביוגרפיות.
ב-The New Yorker תיארו את האלבום כקולאז' של רגשות שונים ורבים.
הנושאים העיקריים באלבום הם ביקורת עצמית, ביטחון וחוסר-ביטחון עצמי, חרדה, תדמית ציבורית, נדודי שינה ופמיניזם.
חלק מהמבקרים כתבו כי העיסוק התמתי במגוון נושאים רחב מאפיין את האלבום כאלבום קונספט רופף, שהשירים בו אינם מתגבשים ממש לנושא אחיד; אחרים טענו כי על אף המגוון הצליחה סוויפט ליצור מכלול מגובש.
על פי מגזין הבילבורד הוא מכיל "קטעים מכל תקופותיה של הזמרת", וכמו כן הוא משלב גישתו של Reputation, הצלחתו של 1989 ורגישתו של Lover.
הרצועה הפותחת של האלבום, "Lavender Haze", היא שיר פופ קצבי בעל מוטיבים מז'אנר הדיסקו, המונע מפזמונים בפלסט, סינתיסייזרים מודולריים וקולות רקע משל זואי קרביץ.
הוא נוטה מעט לסוגת ה-R&B, ומספר על מערכת היחסים של הזמרת עם בן-זוגה.
"Maroon" שאוב מתוך ז'אנר הדרים פופ, ועוסק ברומנים שהוחמצו ובזיכרונות ספציפיים מהעבר.
שמו של השיר, המתאר גוון של צבע אדום מסוג ערמון, ומאזינים שיערו שהוא מתייחס לאלבום האולפן הרביעי של סוויפט, Red (2012).
"Anti-Hero" הוא שיר פופ רוק שעוסק בחוסר הביטחון, חרדה ודיכאון בחייה.
ב-24 באוקטובר נשלח על ידי ריפבליק רקורדס לרדיו מוזיקה עכשווית למבוגרים ולמחרת גם לרדיו להיטים עכשוויים כסינגל המוביל של Midnights.
"Snow on the Beach" הוא בלדת דרים פופ, הכוללת קולות ליווי מפי לנה דל ריי.
זו מחווה מוזיקלית לשירה של ג'נט ג'קסון, "All for You".
הרצועה החמישית, "You're on Your Own, Kid", היא שיר רוק אלטרנטיבי, שמתחיל בקטע אינסטרומנטלי המתגבר בהתאם לשיטת הקרשנדו.
הוא דן בפרסום לו זכתה כשהייתה ילדה, ובמאבקיה, הן הציבוריים והן הפרטיים, לאורך הקריירה המוזיקלית.
"" מציג שאלות רטוריות על זיכרונות נוסטלגיים מעברה של הזמרת.
פתיחתו היא סימפול של הסינגל השישי שלה מאלבום האולפן 1989 – "Out of the Woods".
הרצועה השמינית, "Vigilante Shit", היא הקצרה ביותר במהדורה הסטנדרטית של Midnights.
כמו כן, זהו השיר היחידי באלבום שנכתב על ידי סוויפט לבדה.
"Bejeweled" מאדיר ומעצים ביטחון עצמי, והוא הסינגל השיווקי השני מתוך האלבום.
הרצועה העשירית, "Labyrinth", מושפעת בעיקר מז'אנר הסינת'-פופ ומתאפיינת בשירה בפלסט.
"Karma" הוא הסינגל השלישי מתוך האלבום.
זוהי רצועת דיס לסקוטר בראון ולקניה וסט בעלת גוונים קומיים ופרודיים.
עלילתה סובבת סביב הקארמה הטובה שקיבלה סוויפט במהלך חייה, ועזרה לה להגיע להישגיה כמוזיקאית, על-אף הניסיונות הכושלים של אויביה לחבל בקריירה שלה.
"Sweet Nothing" מציין מחוות רומנטיות חסרות משמעות שנועדו רק לצורך פיתוי וגירוי מיני.
עלילתו מספרת על בחיר לבה של הדוברת ועל כך שהיא איננה מצפה ממנו לכלום.
היא מתארת אותו כאתנחתא מרגיעה בתוך עולמה הסוער.
המהדורה הרגילה של Midnights נסגרת עם "Mastermind" – נקודת מבטה של סוויפט על פרסומה הרב.
רצועת הבונוס הראשונה, "The Great War", נכתבה בהשראת מלחמת העולם הראשונה.
יש בה בסיס רומנטי, שמעורפל באווירת מלחמה.
במקרה הזה, לוקחת סוויפט אחריות על היותה הצד הרע, שגרם להיפרדות ממערכת היחסים.
לגבי "Bigger Than the Whole Sky" טענו מבקרי המוזיקה כי זהו שחזור של השיר "Ronan", שהוקדש לרונן תומפסון שנפטר מסרטן בגיל 4. "Paris" הוא רצועת פופ אופטימית, שמזכירה את הסגנון המוזיקלי של 1989. "Glitch" הוא שיר אלקטרוני, והוא מספר על סטוץ שהפך למערכת יחסים רומנטית.
ב-"Would've, Could've, Should've" מביעה סוויפט חרטה על שהייתה בזוגיות עם גבר מבוגר (ג'ון מאייר) כשהייתה בת 19, בדומה לתמה של "Dear John" (2010).
רצועת הבונוס האחרונה, "Dear Reader", היא אודה מלאה בעצות לטיפול ופיתוח ביטחון עצמי, שמתעדת את ההתמודדות של סוויפט עם פנים באישיותה.
"Hits Different", שנכלל במהדורת הטארגט של Midnights, הוא פרידה מאהוב, המושרת בסגנון קאנטרי פופ.
מהדורת ה-Late Night של האלבום מסתיימת ב-"You're Losing Me", המתאר דעיכה ופירוק של זוגיות ארוכת-טווח.
עם ההכרזה על האלבום העלו ערוצי עיתונות השערות שתלבושת המוסקינו של סוויפט למסיבה של פרסי הווידאו קליפים של VMA – אוברול מיני כחול כהה מעוטר בכוכבי כסף – תאפיין את האסתטיקה שלו.
בווג ציינו שסגנון האופנה של סוויפט מזכיר את המקובל בשנות ה-70 – מעין יציאה מהלבוש הכפרי והקוטג'קור שאימצה ל-Folklore ול-Evermore.
גרפיקת העטיפה הסטנדרטית של האלבום היא מינימליסטית.
היא נוצרה בהשראת עטיפות תקליטי ויניל ישנות, אשר כללו את רשימת רצועות האלבום על כריכותיהן.
בתצלום נראית סוויפט כשהיא מאופרת עם צלליות כחולות, תוחם עיניים שחור ושפתיה מאופרות באדום.
היא מתבוננת במצית נוצצת המוחזקת ליד פניה.
הגופן בו נעשה שימוש הוא Neue Haas Grotesk.
שם האלבום ורשימת הרצועה נמצאים במקביל לצד העטיפה בצבע כחול.
לאלבום יצאו שלוש מהדורות מוגבלות עם עטיפות בצבעים שונים מאלה של העטיפה המקורית.
ב-The Cut כתבו שהן מתארות את סוויפט ב"מצבים שונים של מתח זוהר בשעות הלילה המאוחרות".
בדאלאס אובזרבר תוו כמה קווי דמיון לאסתטיקת האינדי סליז .
בנוסף, הצד האחורי של המהדורה הסטנדרטית ואלה של שלוש מהדורות חלופיות מציגים כל אחד רבע נגזרת של מחוג; כאשר הם מורכבים יחד ומשולבים עם מנגנון שעון הנמכר בנפרד, הם יוצרים שעון קיר.
בשנת 2025, מגזין בילבורד דירג את עטיפות האלבומים של טיילור סוויפט ומיקם את עטיפת האלבום Midnights במקום השמיני.
האלבום יצא לאור ב-21 באוקטובר 2022. זוהי היצירה המוזיקלית החמישית של סוויפט שהתפרסמה בין 2020–2022. זה בניגוד לעשור הקודם בו הוציאה ארבעה אלבומים בלבד.
על מהירות הכתיבה שלה הצהירה כי לאחרונה עלה בידה ליצור מוזיקה בחופשיות ללא התערבויות וגחמות של חברת התקליטים שלה.
בנוסף, היא המשיכה את מסורתה לפרסם שירים ואלבומים בחצות גם ב-Midnights.
ב-Midnights Manifest, לוח זמנים לשבוע הוצאת האלבום, רמזה סוויפט על "הפתעה" שתיחשף שלוש שעות לאחר חצות ביום צאת האלבום – מהדורה נוספת ל-Midnights בשם Midnights (3am Edition) עם שבע רצועות בונוס.